防禦式編程

防禦式編程係一種編程上嘅技巧，指喺寫個程式嘅源碼嗰陣要一路諗埋「最壞情況可能會係點」－一個程式實會攞一啲數據做輸入，而出錯好多時都係因為啲輸入唔啱而起嘅，採取防禦式編程嘅編程員會諗吓「如果個輸入唔啱樣，點樣先可以避免出錯」；舉個簡單例子說明，想像以下嘅短程式，編寫嚟做加法嘅，個程式會攞兩個輸入整數 a 同 b，並且將兩個數加埋得出嘅數俾嚟做輸出，個編程員有考慮到「如果 a 同 b 唔係一個有效嘅數值」嘅情況，所以就寫段碼，教部電腦喺呢種情況下要點做。
function add(a, b) { // add 呢個子程序，攞 a 同 b 做輸入...
  if (a is not a valid number) { // 如果 a 唔係一個有效嘅數值...
    throw new Error('invalid first number to add ' + a); // ... 就產生例外狀態
  }
  if (b is not a valid number) { // 如果 b 唔係一個有效嘅數值...
    throw new Error('invalid second number to add ' + b); // ... 就產生例外狀態
  }
  return a + b; // 俾 a + b 嘅結果做輸出。 
}
上面嘅例子用嘅係所謂例外處理嘅流程控制機制，即係即時打斷程式嘅流程，進入例外處理，如果冇定義對應嘅例外處理，就會出錯誤訊息，然後即刻中止程式運作。

例外處理並唔係唯一嘅防禦方法。

攷 

編程